Den ukrainske kunstner Iia Madsen flygtede til Danmark fra Krim-halvøen, da russerne annekterede øen i 2014. Dengang endte hun i Skagen, hvor hun i dag kunne åbne sin soloudstilling "Havet". Det skete med hjælp fra Danmarks udenrigsminister, Lars Løkke Rasmussen. - Det er så vigtigt, hver gang der er en mulighed for det, at minde os selv og hinanden om, at krigen i Ukraine skal vi støtte op omkring, lød det fra udenrigsministeren til TV2 Nord. Og kunstneren selv var meget glad for, at Lars Løkke Rasmussen havde taget hele turen til toppen af Danmark. - Lars Løkke Rasmussen giver en stor opbakning til mit land, og det er vigtigt, at vi bliver ved med at huske, at der er krig i dag i Ukraine, siger kunstner Iia Madsen og fortsætter: - Putin er lidt som en kvælerslange. Han vil tage det roligt, så alle bliver trætte, og derfor er det vigtigt, vi bliver ved med at holde opmærksomheden på det.

Referat:
Lars Løkke Rasmussen åbnede fredag udstillingen "Havet" på Skagen Odde Naturcenter.